Ламаз диначул т1аьхьа, имама хьалххе бежанаш а дайитина кечдиначу саг1анах а кхетта, Эрсана д1абаха арабевлира хьеший. Шемил ночий дика бевзаш вара. Эрсана гонах дуккха а эскар х1оттийнера цо. Сагатдийриг оцу шайхашна хьалхаваьлла Эвтархойн Ахьмад хилар дара. Цуьнца т1ом бийр бац Шеларчу Т1елхага, Бенара Бойсакъара, Хьаьжмурда, Шамурзи Ботас а. Г1уллакх ма дацара уьш Эрсана кхайкха. Бакъ долуш, вон забар ю Эпенда-Хьаьжас айбинарг. Бакъ-м лоькхий Элах-молла, цо Эпенди-Хьаьжа цхьа а шайхаллех х1ума долуш вац аьлча, вайн молланашна хуург ца хаьа цунна. Мог1арера къурайшан ц1ийнах стан ву-кх и, пайхамаран ларам беш вай куьйгаш т1ехь лелош. Иштта кегаелла ойланаш а йолуш схьакхечира Шемал Эрсана.